પીએમએ રાહુલના આંખમાં આંખ નાંખીને વાત કરવાના નિવેદન સામે કહ્યું કે, ‘સાચી વાત છે, અમે કોણ છીએ કે તમારી આંખોમાં આંખ નાંખી શકીએ, ગરીબ માતાનો દીકરો, પછાત જાતિમાં જન્મેલો, તમે નામદાર છો, અમે કામદાર છીએ. તમારી આંખમાં આંખ નાંખીને વાત કરવાની અમારી હિમ્મત નથી. સુભાષ ચંદ્ર બોઝે આંખમાં આંખ નાંખવાની કોશિશ કરી હતી તેમની સાથે શું કરવામાં આવ્યું. મોરારજી દેસાઈ, જયપ્રકાશ નારાયણ સાથે શું કરવામાં આવ્યું? સરદાર વલ્લભભાઈ પટેલ સાથે શું કરવામાં આવ્યું? પૂર્વ રાષ્ટ્રપતિ પ્રણવ મુખર્જી, પૂર્વ પીએમ ચંદ્રશેખર સાથે શું કરવામાં આવ્યું? કેવી રીતે અપમાનિત કરવામાં આવતા હતા. કેવી રીતે લોકોને ધક્કા મારીને કાઢવામાં આવે છે. એક પરિવારનો ઈતિહાસ સૌની સામે છે.’